विभाग के सहायक निदेशक ओंकार प्रसाद सिंह के अनुसार इससे बिहार की युवा पीढ़ी अपने गौरवशाली अतीत को जान सकेगी एवं बुजुर्गों को भी अपनी संवेदना और विचारों को अभिव्यक्त करने का अवसर मिलेगा। शिक्षा विभाग ने इसके लिए दस दिनों के अंदर विचारों को मांगा है। एक से चार मार्च तक होने वाले वि कप महिला कबड्डी खिलाड़ियों के प्लेन टिकट और वाहन उपलब्ध कराने के लिए प्रथम किस्त में चालीस लाख रुपये दिये गये हैं और बीस लाख रुपये और दिया जाना बाकी है। इसी कार्यक्रम के लिए होटल सम्राट इंटरनेशल, होटल मगध को बुक किया गया है और इसके लिए करीब दो लाख अस्सी हजार रुपये का भुगतान किया गया है। मुम्बई की संस्था आर्ट एंड आर्टिस्ट को तिरंगा कार्यक्रम प्रस्तुत करने के लिए 25 लाख रुपये की राशि दी गयी है। दो लाख रुपये खर्च कर सरकार ने चाणक्य नेशनल लॉ यूनिवर्सिटी में इंटर कॉलेज फेस्टीवल पर खर्च करेगी। इसी तरह बिहार के ऐतिहासिक पुरातात्विक विरासत को फिल्म में समेटने के लिए काशी प्रसाद जायसवाल को एक लाख रुपये दिये हैं।